Ngamazwi alula, ukuthomba isikhathi lapho ubhekana nezinguquko, emzimbeni nangokomzwelo, ezikwenza ube umuntu omdala. Phakathi naleso sikhathi, umzimba wakho nama-hormone kushintsha ngokushesha kukulungiselela ukuba ube nenzalo futhi ukwazi ukuthola abantwana.
Umbuzo: Yimiphi iminyaka obungathi iminyaka efanele yokuqala kokuthomba?
Impendulo: Yonke le minyaka ibhekwa njengenkathi evamile yokuqala kwenkathi yokuthomba.
Mhlawumbe izinguquko ezisobala lapho uqala ukuthomba ukukhula ngokushesha. Inkinga iwukuthi, akuwona wonke amalunga omzimba akhula ngesikhathi esifanayo. Ngakho ungamangali uma uhamba ngendlela engajwayelekile. Qiniseka ukuthi ngokuhamba kwesikhathi konke kuzolunga.
Ukushintsha kwama-hormone okubangela ukuba umzimba wakho ushintshe kungayiphazamisa kakhulu imizwelo yakho. Ingaze ishintshashintshe kakhulu.
“Lapho ngiqala ukuthomba, ngangigobisa amahlombe lapho ngihamba futhi ngigqoke izimpahla ezinkulu. Nakuba ngangazi ukuthi kungani umzimba wami ushintsha, ngangingakhululekile futhi nginamahloni. Ngangingazizwa ngendlela engivame ukuzizwa ngayo.”​—UJanice.
Lapho isenkathini yokuthomba, enye intsha izizwa isikhangwa abantu bobulili obufanayo. Uma lokhu kwenzeka kuwe, ungaphethi ngokuthi ungungqingili. Ezimweni eziningi, leyo mizwa iyaphela.
“Ngenxa yokuziqhathanisa kakhulu nabanye abafana, baqala ukungikhanga. Ngaqhubeka nginjalo kwaze kwaba yilapho ngiqala ukukhangwa amantombazane. Manje, angisenayo imizwa enjalo yobungqingili.”—U-Alan.
Zama ukuba nombono ofanele. Empeleni, ukuthomba kuwushintsho oludingayo lomzimba nolomzwelo. Ungaqinisekiswa nayila mazwi omhubi uDavide, owathi: “Ngenziwe ngokumangalisayo ngendlela eyesabekayo.”—IHubo 139:14.
Gwema ukuziqhathanisa nokugxila endleleni obukeka ngayo. IBhayibheli lithi: “Umuntu nje ubona okubonakala emehlweni; kodwa uJehova yena, ubona lokho inhliziyo eyikho.”—1 Samuweli 16:7.
Ungamukeli yonke imicabango engemihle onayo ngawe. Ingabe wonke umuntu uyakubukisisa ngempela? Ngisho noma abantu bephawula okuthile ngokukhula kwakho, yiba nombono olinganiselayo. IBhayibheli lithi: “Unganikeli inhliziyo yakho kuwo wonke amazwi abantu abangase bawakhulume.”—UmShumayeli 7:21.
Funda ukulawula izifiso zakho zobulili ukuze ungakwenzi lokho okufisayo. IBhayibheli lithi: “Balekelani ubufebe. . . . Lowo ofebayo wona owakhe umzimba.”—1 Korinte 6:18.
Iqiniso liwukuthi: Ukuthomba kunezinselele zako. Kodwa kukunika nethuba elihle ngokumanganisayo lokukhula—hhayi emzimbeni kuphela kodwa engqondweni, ngokomzwelo nangokomoya.—1 Samuweli 2:26.
Yini Okufanele Ngiyazi Ngokuhlukunyezwa Ngokobulili?—Ingxenye 2: Ukululama
Ungabhekana Kanjani Nemithetho Yabazali Bakho?
Yini Okufanele Uyenze Uma Wephule Umthetho Wasekhaya?
Ingabe Ngikulungele Ukuhamba Ekhaya?
Ingabe Imithetho Yasekhaya Inesidingo Ngempela?
Yini Engingayenza Ukuze Abanye Bahloniphe Izindaba Zami Nezinto Zami?
Ngingawenza Kanjani Wonke Lo Msebenzi Wesikole?
Ngingayilawula Kanjani Indlela Engizizwa Ngayo?
Ingabe Ukhathazeke Ngokweqile Ngendlela Obukeka Ngayo?
Ingabe Kubaluleke Ngempela Ukuba Nenhlonipho?
Ingabe Ulindele Ukuba Yonke Into Ingabi Naphutha?
Ngingayilawula Kanjani Indlela Engisebenzisa Ngayo Imali?
Nikelela Umsebenzi Wethu Womhlaba Wonke